པོད་ཕྲེང་འདི་བཞིན་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ཉིད་ཀྱི་དགོངས་བཞེད་དང་བཀའ་སློབ་ལམ་སྟོན་འོགམཁས་པ་དགེ་བཤེས་ཁག་གཅིག་གིས་ལོ་མང་པོར་ངལ་བ་བསྟེན་ཏེ་ཆེད་དུ་བསྒྲིགས་པ་ཞིག་ཆགས་ཡོད།ཀུན་བཏུས་ཀྱི་པོད་ཕྲེང་འདི་ལ་གླེགས་བམ་བཞི་ཡོད་ཅིང་།ཚན་རིག་གི་སྐོར་ལ་ཕྱི་གཟུགས་ཅན་གྱི་སྐོར་དང་།ནང་སེམས་ཀྱི་རྣམ་གཞག་གི་སྐོར་བཅས་སོ་སོར་པོད་རེ་བྱས་ནས་པོད་གཉིས་དང་།དེ་ནས་ལྟ་གྲུབ་རིག་པའི་སྐོར་ལ་པོད་གཉིས་བཅས་ཡོད།ད་རིང་སྐབས་སུ་བབས་པ་ནི།ཚན་རིག་ཀུན་བཏུས་ཀྱི་པོད་དང་པོའི་་ཨིན་སྒྱུར་དབུ་འབྱེད་གནང་རྒྱུ་དེ་རེད།